Vlag van Australië - Wikipedia

# Vlag van Australië

### vanuit Wikipedia, die vrye ensiklopedie.

Australiese nasionale vlag. Vlag verhouding: 1:2
Die Australiese vlag

Die vlag van Australië is in 1901 aangewys uit 'n lys van inskrywings ontvang vanoor die ganse aarde. Hierdie vlag was oor die volgende paar jaar goedgekeur deur Britse en Australiese owerhede, alhoewel die presiese spesifikasies van die vlag 'n aantal kere verander is: soms met opset en ander maal weens onsekerheid. Die huidige spesifikasies is in 1934 gepubliseer en in 1954 is hierdie vlag as die Nasionale Australiese Vlag erken. Die vlag is 'n gewysigde Britse embleem: 'n blou agtergrond met die "Union Jack" in die boonste linkerhoek, tesame met 'n groot, wit, sewe-puntige ster in die onderste linkerhoek beter bekend as die "Commonwealth Star". Die regterhalf van die vlag bestaan uit 5 sterre gerangskik in die vorm van die Suiderkruis waarvan die vier groter sterre sewepuntig is en die een kleiner ster, vyfpuntig.

Bykomend tot die Blou Embleem-vlag is daar verskeie ander Australiese vlae, insluitende die Aboriginal-vlag, Torres Straight Islander-vlag en die vlae van die nasionale beskermingseenheid. Die ontwerp van die Australiese vlag is 'n onderwerp van twis in Australië wat hand-aan-hand loop met die sogenaamde "Republikeinse Beweging" in dié land.

## [wysig] Ontwerp

Die offisiële vlag van Australië word gedefinieer in die Vlagwet van 1953. Hierdie wet het ingetree met die Koninklike Goedkeuring van Haar Majesteit Koningin Elizabeth II van Australië op 14 Februarie 1954. Afdeling 3 van hierdie wet spesifiseer dat die Blou Embleem die Australiese Nasionale Vlag verteenwoordig[1]. Die wet spesifiseer verder ook die kleur en ontwerp van die vlag, asook dat die Rooi Embleem[2].

### [wysig] Simboliek

Die Australiese vlag maak gebruik van drie prominente kenmerke: die "Union Jack", die "Commonwealth Star" en die Suiderkruis. Dikwels word die word daar gedink dat die "Union Jack" verwys na Australië se geskiedenis as 'n aantal Britse kolonies, terwyl 'n meer geskiedkundige verwysing sal aandui dat dit eerder verwys na Australië se lojaliteit teenoor die Britse Troon. Die vyf, wit sterre aan die regterhalf van die vlag verteenwoordig die sterre van die Suiderkruis. Die Suiderkruis is die helderste konstellasie sigbaar in die suidelike halfrond en is sedert die aanvangsdae van Britse kolonialisering in dié lande gebruik om Australië en Nieu-Seeland te verteenwoordig. Vier van hierdie sterre is sewepuntig, terwyl die kleiner ster vyfpuntig is. Ivor Evans[3], wat oorspronlik gehelp het om die vlag te ontwerp, het het bedoel dat die vier sterre na die vier goeie eienskappe deur Dante Alighieri aangewys, sal verwys, nl. geregtigheid, insig, geduld en dapperheid. Die groot ster net onder die "Union Jack" is die "Commonwealth Star" en verteenwoordig die vereniging van die kolonies op 1 Januarie 1901. Daar is een punt aan die ster vir al ses oorspronklike state, sowel as een ster wat na die huidige Australië verwys, insluitende al die state en gebiede.

Daar word gesê dat die blou kleur van die vlag o.a. die volgende uitbeeld: Australië as 'n eiland-kontinent , die lang tog oor die oseaan na Australië wat mense moes onderneem, die blou hemel en as 'n oorblyfsel van die Eureka-vlag wat ook 'n blou agtergrond gehad het[4].

### [wysig] Samestelling

Konstruksie-blad vir die ontwerp van die Australiese Vlag. Die hoogte van die vlag is twee maal die breedte daarvan.

Kragtens die Australiese Vlagwet, moet die Australiese vlag aan die volgende vereistes en spesifikasies voldoen[1]:

- "Commonwealth Star" - sewepuntige ster, gesentreer in die linkerste onderhoek.
- Alpha Crucis - sewepuntige ster, gesentreer en 1/6 opwaarts gemeet in die regterhalf.
- Beta Crucis - sewepuntige ster, 1/4 van regterhalf na links en 1/16 opwaarts gemeet en gesentreer.
- Gamma Crucis - sewepuntige ster, gesentreer en 1/6 afwaarts gemeet in die regterhalf.
- Delta Crucis - sewepuntige ster, 2/9 van die regterhalf na regs en 31/240 opwaarts gemeet en gesentreer.
- Epsilon Crucis - vyfpuntige ster, 1/10 van die regterhalf na regs en 1/24 afwaarts gemeet en gesentreer.

Die buitedeursnit van die "Commonwealth Star" is 3/10 van die vlag se hoogte, terwyl die sterre van die Suiderkruis 1/7 van die vlag se hoogte is met die uitsondering van Epsilon, wat slegs 1/12 van die vlaghoogte is. Al die sterre se binnedeursneë is 4/9 van die betrokke ster se buitedeursnit. Die vlaghoogte word gemeet van die onderpunt waar dit aan die mas vasgemaak word tot die bo-punt wat aan die mas vas is.

Die kleure van die vlag, alhoewel nie gespesifiseer word deur die Vlagwet nie, is daar Pantone kleurspesifikasies toegeken deur die Toekennings- en Nasionale Simboliektak van die Departement van die Eerste Minister en Kabinet[5][6].

Kleurskema | Blou | Rooi | Wit
--- | --- | --- | ---
Pantone | 280 | 185 | Safe
RGB (Hex) | 0-0-139 (#00008B) | 255-0-0 (#FF0000) | 255-255-255 (#FFFFFF)
CMYK | 100%-80%-0%-0% | 0%-100%-100%-0% | 0%-0%-0%-0%

## [wysig] Geskiedenis

Voor 1901 was Australië 'n versameling Britse Kolonies. Die "Union Flag", sowel as die Britse vlag, is gebruik om die kolonies as 'n eenheid te verteenwoordig; elke kolonie het bowenal 'n vlag gehad wat gebasseer was op die "Union Jack". Gedurende die negentiende eeu is daar twee maal probeer om 'n nasionale vlag te ontwerp. Die eerste probeerslag was die Nasionale Koloniale Vlag van Australië gedurende 1823-1824 toe slegs Nieu-Suid Wallis nog deel van Britse Kolonies was, deur Kapteine John Nicholson en John Bingle. Hierdie vlag het egter nooit publieke ondersteuning ontvang nie. Die mees populêre vlag van daardie era was die 1831 vlag, ook ontwerp deur Nicholson. Hierdie vlag was baie gewild en is algemeen gebruik aan die ooskus van Australië. Hierdie vlag, soos ook die Eureka Vlag in 1854, het die sterre van die Suiderkruis uitgebeeld. Die oudste vlag wat hierdie sterre-konstellasie uitbeeld, is die sogenaamde "Australasian Anti-Transportion League Flag" en is soortgelyk in ontwerp aan die huidige Australiese vlag.

Na die vereniging van die kolonies, het die regering 'n ontwerps-kompetisie gehou waartydens 'n nuwe vlag vir Australië gekies sou word vir April 1901. Daar was ongeveer 32,000 inskrywings en het 1% van die populasie op daardie tydstip verteenwoordig. Die ontwerp is op sewe vlakke beoordeel: lojaliteit teenoor die Kroon, die Vereniging, geskiedenis, wapenkunde, kenmerkendheid, toepaslikheid en koste van vervaardiging[3]. Die meerderheid ontwerpe het bestaan uit 'n kombinasie van die "Union Jack" en die Suiderkruis-konstellasie, maar inheemse diere was ook gewilde ontwerpe. Vyf bykans identiese ontwerpe is as die wen-ontwerp aangewys en die vyf ontwerpers het die 200 Australiese Pond prysgeld gedeel. Die wenners was Ivor Evans, 'n 14-jarige skoolseun van Melbourne; Leslie John Hawkins, 'n tienerjarige vakleerling van Sydney; Egbert John Nuttall, 'n argitek van Melbourne; Annie Dorington, 'n kunstenaar van Perth; en William Stevens, skeepsoffisier van Auckland, Nieu-Seeland. Die vyf wenners het elk 40 Pond ontvang.

## [wysig] Verwysings

  Hierdie artikel is 'n vertaling van die Engelse Wikipedia artikel "Flag of Australia".

1. ↑ 1,0 1,1 Flags Act 1953
2. ↑ Australian Bureau of Statistics. 1998. The Australian Flag. Year Book Australia
3. ↑ 3,0 3,1 Evans, I. 1918. The history of the Australian flag. Evan Evans, Melbourne
4. ↑ Foley, C. A. 1996. The Australian Flag: Colonial relic or contemporary icon? The Federation Press ISBN 1-86287-188-4 pp.80–81
5. ↑ Department of the Prime Minister and Cabinet. Awards and National Symbols Branch. 2000. Australian symbols Australian Government Publishing Service. ISBN 0-642-47131-2
6. ↑ (2002) Style Manual for Authors, Editors and Printers, 6th, Milton, Qld.: John Wiley & Sons. ISBN 0 7016 3648 3.

Ontsluit van "http://af.wikipedia.org../../../v/l/a/Vlag_van_Australi%C3%AB_5a7f.html"

Kategorieë: Australië | Nasionale vlae

##### Views

- Artikel
- Bespreking
- Huidige wysiging

##### Soek

##### Ander tale

- العربية
- Bosanski
- Česky
- Cymraeg
- Deutsch
- Ελληνικά
- English
- Español
- Eesti
- Euskara
- فارسی
- Suomi
- Français
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Lietuvių
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Română
- Русский
- Slovenčina
- Српски / Srpski
- Svenska
- Türkçe
- 中文